钦定古今图书集成/理学汇编/学行典/第197卷 > 徐子行
## 钦定古今图书集成/理学汇编/学行典/第197卷 > 徐子行

按《绍兴府志》：“徐子行，上虞人。正德间，父文彪，以征辟
辄上策，忤逆瑾，论戍镇番。兄奎、弟厚皆从父流沙。子
行家居，奉事祖母，孝养备至，且以勤起家，每接父书，
自万里外恸绝复苏。及父赦归，出其赀佐父立宗祠，
置义田义学，敦睦族党，赈饥恤死，义声大著。年高九
十有六，三举乡宾，郡守汤绍恩特表孝义。”